[{"text_idx": "#000000", "text": "La supra parto de anonco, aperinta en Frankfurter Allgemeine Zeitung la 26-an de januaro."}, {"text_idx": "#000001", "text": "Denove en tagaj gazetoj de eu\u0306ropaj landoj aperas tutpag\u0302aj, kostegaj anoncoj kiuj celas popularigi Esperanton. La anonckampanjon financas la konata japana entreprenisto kaj mecenato Etsuo Miyoshi, kiu persone decidis pri la enhavo de la anoncoj."}, {"text_idx": "#000003", "text": "S\u0302ajnas tamen dubinde, c\u0302u la tre verdaj anoncoj havos pli da sukceso ol la antau\u0306aj kampanjoj de Miyoshi."}, {"text_idx": "#000004", "text": "\u2013 Estas senutile debati inter ni pri la enhavo de la anonco. Ec\u0302 se c\u0302iu el ni estas konvinkita, ke li farus tre pli efikan anoncon, tio ne estas ebla sen financanto de la afero. Do, ni provu utiligi tion, kion ni havas kaj danki Mijos\u0302i-n, skribis Renato Corsetti en la reta diskutejo UEA-membroj."}, {"text_idx": "#000005", "text": "La antau\u0306a multjara g\u0302enerala direktoro de UEA, Osmo Buller, s\u0302ajne opinias, ke la anoncoj povas ec\u0302 malutili al Esperanto:"}, {"text_idx": "#000007", "text": "\u2013 Mi kurag\u0302as spiti la admonon de Renato ne diskuti pri la enhavo de la anonco, por diri, ke la anonco plifortigas la bildon de eksteruloj pri esperantistoj kiel sekto, li skribis en UEA-membroj."}, {"text_idx": "#000008", "text": "Lau\u0306 Corsetti ne indas debati pri la enhavo, c\u0302ar tia debato nenion s\u0302ang\u0302us:"}, {"text_idx": "#000009", "text": "\u2013 Dum unu jaro kelkaj el la plej normalaj esperantistoj, kiujn mi konas, provis vane sugesti malsamajn tekstojn. C\u0302iu el ni, kaj ankau\u0306 Ecuo, havas siajn firmajn ideojn pri la plej bona maniero prezenti Esperanton.\nNi esperu, ke la efikoj estos pli bonaj ol malbonaj."}, {"text_idx": "#000010", "text": "La nuna g\u0302enerala direktoro de UEA, Martin Scha\u0308ffer, ne havis altajn atendojn pri rezultoj:"}, {"text_idx": "#000011", "text": "\u2013 Bone planita kampanjo altigus la efikecon multoble. Nun restas al mi nur via espero, ke la efikoj estas pli bonaj ol malbonaj. Mi tamen dubas. En la lastaj tagoj neniu skribis; malmultaj registrig\u0302is kiel \"Amiko de Esperanto\"."}, {"text_idx": "#000012", "text": "Lu Wunsch-Rolshoven aliflanke proponis konsideri, c\u0302u eble g\u0302uste inter sektuloj oni pli facile povus trovi novajn adeptojn de Esperanto:"}, {"text_idx": "#000013", "text": "\u2013 Interesa opinio, tio pri sektoj. El varba vidpunkto ni nun eble demandu nin, kiu procentaj\u0302o de la log\u0302antaro s\u0302atas iujn sektojn. Eble estas du g\u0302is kvin procentoj kaj eble tie trovig\u0302as plia celgrupo por nia varbado, c\u0302ar ja supozeble sektuloj estas homoj, kiuj kapablas agi sendepende de antau\u0306jug\u0302oj de la socio."}, {"text_idx": "#000014", "text": "Etsuo Miyoshi mem estas ano de la religio Oomoto, kiu subtenas Esperanton. Li mem eklernis kaj eks\u0302atis Esperanton en 1995. Ekde tiu jaro li ankau\u0306 financis la gravan subvencion Cigno, kiu dum 17 jaroj estis aljug\u0302ita al diversaj esperantistaj agadoj."}, {"text_idx": "#000015", "text": "Baldau\u0306 li decidis krome kontribui al la diskonigo de la lingvo per anonckampanjoj en eu\u0306ropaj gazetoj."}, {"text_idx": "#000016", "text": "La unuaj anoncoj aperis jam komence de la 2000-aj jaroj. Poste, en 2005, aperis anoncoj en kvin j\u0302urnaloj en novaj landoj de EU. En 2006 la tutlanda franca gazeto \"Le Figaro\" publikigis tutpag\u0302an anoncon kun intervjuo de la konata socilingvisto Robert Phillipson pri Esperanto kaj la sorto de la eu\u0306ropa multlingveco."}, {"text_idx": "#000017", "text": "La rezultoj estis limigitaj, sed Etsuo Miyoshi dau\u0306rigis la kampanjon en 2008, kaj refoje en 2010."}, {"text_idx": "#000018", "text": "Poste li dum iom da tempo turnis sian atenton al subtenado de informa agado entreprenata de landaj asocioj, pere de la premio Cigno, kiu anstatau\u0306is la antau\u0306an subvencion. La unuan premion Cigno en 2012 ricevis Esperanto-Asocio de Britio."}, {"text_idx": "#000020", "text": "\u2013 Elekto kaj koncentrig\u0302o estas la vojo al sukceso de c\u0302ia agado. Mi kredas, ke s\u0302anco de Fina Venko estas nur en EU, c\u0302ar g\u0302i influos poste al la mondo."}, {"text_idx": "#000021", "text": "Li tiam proponis, ke UEA sukcesigu Esperanton en Eu\u0306ropo, uzante sian kapitalon por ripetaj gazetaj anoncoj. Tion UEA ne faris. S\u0302ajne tial li nun decidis refoje mem provi."}, {"text_idx": "#000022", "text": "La prezo de tutpag\u0302aj anoncoj en grandaj eu\u0306ropaj gazetoj estas sveniga, kaj sendube precipe en la reta epoko facile eblus trovi multajn manierojn uzi g\u0302in kun pli granda utilo al Esperanto. Martin Scha\u0308ffer ekzemplis per malgranda anonc-kampanjo de Meksika Esperanto-Federacio en Facebook, kiu lau\u0306 li rezultis en alig\u0302o de sep personoj al pagenda kurso, kaj tiel ec\u0302 estis profitiga."}, {"text_idx": "#000023", "text": "\u2013 Kion do diri pri la nuna reklamado, kiu kostas cent-milojn, li demandis en UEA-membroj."}, {"text_idx": "#000024", "text": "Hans Becklin dum komitata kunsido."}, {"text_idx": "#000025", "text": "Libera Folio: Kiajn avantag\u0302ojn lau\u0306 vi havas la podkasta formo?"}, {"text_idx": "#000027", "text": "\u2013 Kiel podkast-kreanto, mi trovas la formon tre avantag\u0302a. Ne estas tre multekoste krei podkastojn \u2013 se oni povas akcepti mezbonan sonkvaliton, oni fakte povas registri podkaston per sia pos\u0302telefono. La sistemoj por registri, munti, kaj diss\u0302uti, kiujn ni uzas por Usone persone, estas senpagaj. Oni povas krei lau\u0306 sia propra ritmo, fidante, ke la au\u0306skultantoj kaptos la epizodon, kiam ajn g\u0302i estos preta. Kaj oni povas elekti tre specifan temon \u2013 ec\u0302 en malgranda komunumo kiel Esperantujo \u2013 kaj fidi, ke la g\u0302ustaj homoj trovos vin."}, {"text_idx": "#000028", "text": "Kial vi decidis fari regulan podkaston?"}, {"text_idx": "#000029", "text": "\u2013 Same kiel multaj projektoj en Esperantujo, tiu c\u0302i fontas el pasio kombinig\u0302anta kun profunda amikeco. Rafa Nogueras kaj mi de longe konas unu la alian, estante pli-malpli kovitaj de la sama, kreskanta Esperanto-movado en Usono antau\u0306 7-8 jaroj. Ambau\u0306 el ni regule partoprenas NASK, kiu estas en Usono ne nur kursaro sed ankau\u0306 nia c\u0302efa evento. Simile, ni interesig\u0302as pri beletro, verkado, tradukado kaj la Esperanta kulturo, kaj ofte korespondas pri c\u0302io c\u0302i inter NASK-oj."}, {"text_idx": "#000030", "text": "\u2013 Brandon Sowers, pli longdau\u0306ra Esperantisto el Atlanto (kvankam similag\u0302a kiel Rafa kaj mi) reaktivis dum la pandemio aparte en tiuj c\u0302i kampoj. Rapide mi kaj Rafa aparte amikig\u0302is kun li, kvankam dum sia nova epoko de esperantismo Brandono log\u0302as konstante ekster Usono \u2013 unue en Barbado kaj nun en Portugalujo. Ni de pli ol jaro kritikas kaj komentarias la verkojn de la aliaj kaj babilas preskau\u0306 c\u0302iutage per privata grupo en Telegramo."}, {"text_idx": "#000031", "text": "\u2013 Nur unu fojon de la amikig\u0302o ni tri fakte estis fizike samloke \u2013 dum la plej lasta Universala Kongreso en Montrealo. Tiam, kadre de diskutoj jen en kunvenoj, jen en trinkejoj, ni komencis pensi pri nova podkasto \u2013 io forte enradikig\u0302inta en la Esperanta kulturo, lingve elstara, kaj familiara. Ni rimarkis, ke mankis en Esperantujo babil-podkasto, kiu plenumus c\u0302iujn el tiuj c\u0302i kondic\u0302oj. (Plurajn podkastojn mi mem ne povas rekomendi al miaj Esperanto-lernantoj pro konsekvencaj, bazaj eraroj, kvankam mi mem trovas la podkastojn amuzaj kaj s\u0302atindaj.) Do, anstatau\u0306 vei pri manko, ni decidis kunkrei tion, kion ni volis. Kaj ni rapide rimarkis, ke fakte ne nur ni avidas ion c\u0302i tian."}, {"text_idx": "#000032", "text": "C\u0302u foje vi havas gastojn?"}, {"text_idx": "#000033", "text": "\u2013 Jes, sed ni havas tri c\u0302efajn kriteriojn: gasto povu prezenti ion gravan al Esperantujo, estu preta paroli kun ni kvazau\u0306 ni estus c\u0302irkau\u0306 tablo en trinkejo, do sufic\u0302e neformale, kaj parolu Esperanton simile bone kiel ni, por konservi la kvaliton de la elsendo kaj g\u0302ian tau\u0306gon por progresantoj. G\u0302is nun ni bonvenigis plej ofte nian amikon Stela Besenyei-Merger. Nia triopo tamen restas la kerno, kaj ni ne volas transiri al plene gastiga podkasto, kvankam gasto faciligas la pretigadon (c\u0302ar tiu prezentas la c\u0302efajn informojn kaj ni simple respondas)."}, {"text_idx": "#000034", "text": "Kiom da au\u0306skultantoj kutime havas la eroj?"}, {"text_idx": "#000035", "text": "\u2013 Nuntempe, nova epizodo du semajnojn post sia apero g\u0302enerale estas au\u0306skultita 400 fojojn. Do sufic\u0302e multe! Ni dissendas la podkaston per RSS-fluo, kiun oni povas kapti per ajna podkaptilo, kaj ankau\u0306 per YouTube. Mi antau\u0306vidas, ke la nombro dau\u0306re kreskos \u2013 g\u0302is nun, unu duono de niaj au\u0306skultantoj trovig\u0302as en Usono, lando g\u0302enerale marg\u0302ena en Esperantujo."}, {"text_idx": "#000036", "text": "Kiu ero g\u0302is nun estis plej populara?"}, {"text_idx": "#000037", "text": "\u2013 Eble ne surprizas la legantojn de Libera Folio, ke plej au\u0306skultita g\u0302is nun estas la epizodo C\u0302u Esperanto estas sekto?!, kiun niaj samideanoj pli ol mil fojojn au\u0306skultis! Ni provis en g\u0302i nek dampi la proprajn opiniojn, nek kritiki senbaze au\u0306 tro persone (spite la nomon de la podkasto)."}, {"text_idx": "#000038", "text": "Kiujn podkastojn vi mem regule au\u0306skultas?"}, {"text_idx": "#000039", "text": "\u2013 Kiam mi estis fres\u0302a Esperantisto antau\u0306 preskau\u0306 jardeko, mi multe au\u0306skultis la podkastojn Kern.punkto kaj Varsovia Vento \u2013 fakte, dum mi kuiris vespermang\u0302on au\u0306 purigis mian apartamenton, mi preskau\u0306 c\u0302iam au\u0306skultis unu el ili por akrigi mian senton pri parolata Esperanto. Nun, au\u0306skultinte la tutan katalogon de jamaj epizodoj, mi ne sentas min same fidela al tiuj, kvankam mi dau\u0306re c\u0302ion au\u0306skultas. Alia projekto, kiun mi tre s\u0302atas, estas Fremdulo, kvankam tiu lasta c\u0302esis regule aperi antau\u0306 jaro."}, {"text_idx": "#000040", "text": "\u2013 En la angla lingvo, mi emas au\u0306skulti podkastojn pri aktualaj\u0302oj, g\u0302enerale en mia au\u0306to survoje ien. Same kiel la plej granda nombro da usonaj podkastemuloj, mi sekvas The Daily, produktatan de la landa c\u0302efj\u0302urnalo The New York Times. Mi aldone tre s\u0302atas Freakonomics, Lingthusiasm, the Allusionist, kaj la podkaston de Duolingo por lernantoj de la hispana. C\u0302iuj el tiuj c\u0302i, tamen (eble flankenmetante Lingthusiasm) celas ion pli profesian, kun multe da muntado, scenaroj, fona muziko, kaj tiel plu. Sed ili havas pli grandan stabon \u2013 kaj ankau\u0306 per sia produkto lukras. Ni simple umas triope de tempo al tempo, kaj registras tion por niaj amikoj."}, {"text_idx": "#000041", "text": "C\u0302u podkastoj lau\u0306 vi iugrade transprenas la rolon de radiaj elsendoj en Esperanto?"}, {"text_idx": "#000042", "text": "\u2013 Honeste dirite, frue en mia Esperantisteco ec\u0302 la tradiciaj elsendoj komencis dissendi per podkastoj, sed ne c\u0302iam same lerte, kiel oni farus kreante ion plene novan. Do mi ne nepre scipovas kompari la oran epokon de la Esperanta radio al la nuna podkasto-periodo; por mi, neniam estis agordado de kurt-onda ricevilo por kapti la akcentatan Esperanton de iu fremdulo."}, {"text_idx": "#000043", "text": "\u2013 Sed indas demandi, c\u0302u la pli formala formo uzata de la naciaj radioj (eksaj kaj nunaj) de Pollando, Kubo, C\u0302inujo, Vatikano, ktp kongruas kun la g\u0302enro podkasto. Mi dirus, ke ne \u2013 ili simple adaptig\u0302as al la teh\u0302nologio, ne mem tajlante sin al la g\u0302enro. Tion oni atendus \u2013 simile en Usono la plej popularaj podkastoj je la komenco estis radio-programoj, kiujn oni povis per podkastado kapti lau\u0306 la propra ritmo, anstatau\u0306 dependi de horaro. Tio estis iu meza fazo, kaj evidenta plibonigo. Sed c\u0302esigi la evoluadon en tiu transira fazo estus erare."}, {"text_idx": "#000044", "text": "\u2013 Por mi, do, ne temas pri transpreno de ajna informa (au\u0306 propaganda) rolo \u2013 temas pri la kreado de tute nova g\u0302enro, kiu malpli utilas al unudirektaj registaraj deziroj, sed pli kongruas kun la bezonoj de la nuntempa Esperanto-komunumo. Iu izolito, sen loka klubo (au\u0306 eble kun loka klubo plena je krokodiloj) povas per podkastoj en sia domo sperti bonkvalitan, viglan Esperanton kun malpli da pretendoj pri pompo kaj graveco. Ec\u0302 en la epoko de radioelsendoj, oni ofte devis iri al kongreso por tion c\u0302i g\u0302ui. Kaj nia podkasto ne estas unudirekta \u2013 fakte, inspiras nin ofte sugesto au\u0306 komento de au\u0306skultanto, kiu ampleksig\u0302as en nia pretigado g\u0302is temo tau\u0306ga por epizodo. Ni ec\u0302 sendas al demandintoj, kies demandojn ni uzas en la podkasto, glumarkon!"}, {"text_idx": "#000046", "text": "UEA kaj la Pola Nacia Biblioteko atingis principan interkonsenton pri la transdono de c\u0302iuj restantaj materialoj de Biblioteko Hector Hodler. Lau\u0306 la kontrakto c\u0302iujn kostojn de pakado kaj transporto pagos la Pola Nacia Biblioteko."}, {"text_idx": "#000047", "text": "Gravan rolon en la sekurigo de la transdono havis la antau\u0306a prezidanto de UEA, Mark Fettes, kiu partoprenis la intertraktadojn kiel direktoro de CED. Li afable konsentis respondi al kelkaj demandoj de Libera Folio."}, {"text_idx": "#000048", "text": "Libera Folio: Kiuj estas la bazaj kondic\u0302oj de la transdono? C\u0302u ili iel diferencas de la kondic\u0302oj, lau\u0306 kiu parto de la bibliotekaj havaj\u0302oj estis transdonitaj al la Au\u0306stria Nacia Biblioteko?"}, {"text_idx": "#000050", "text": "\u2013 Same kiel en Au\u0306strio, temas pri plena transdono de c\u0302iuj materialoj, kun tia kondic\u0302o, ke se iam la Pola Nacia Biblioteko rezignos pri iu parto de la kolekto, UEA povos rehavigi g\u0302in au\u0306 transdonigi g\u0302in al tria partio. Sed kompreneble neniu antau\u0306vidas, ke tio reale okazos. En c\u0302iuj niaj intertraktoj montrig\u0302is, ke la Biblioteko alte taksas la signifon kaj valoron de la kolekto kiel tuto, kaj intencas g\u0302in profesie konservi kaj alirebligi por la longa dau\u0306ro. Tiel estas dirite ankau\u0306 en la kontrakto."}, {"text_idx": "#000051", "text": "Kiam kaj kiel la transdono povos okazi?"}, {"text_idx": "#000052", "text": "\u2013 La fizika transdono devas esti arang\u0302ita kunlabore inter la Biblioteko kaj la G\u0302enerala Direktoro \u2013 nome, la Biblioteko sendos homojn al Roterdamo por la pakado kaj etikedado de la materialoj. La intenco estas, ke tio okazu lau\u0306eble baldau\u0306, sed ni ankorau\u0306 ne havas definitivan daton. Ja temas pri granda laboro, c\u0302irkau\u0306 160 laborhoroj lau\u0306 la takso de Bernhard Tuider, kiu detale konatig\u0302is kun la kolekto en sia rolo por la Au\u0306stria Nacia Biblioteko."}, {"text_idx": "#000053", "text": "Kia estis via rolo en la traktado?"}, {"text_idx": "#000054", "text": "\u2013 Kiam mi konstatis, ke la arang\u0302o kun Vieno sekurigis nur c\u0302irkau\u0306 5% de la kolekto, mi konkludis ke CED devus fari c\u0302ion eblan por trovi adekvatan hejmon por la restantaj materialoj. Fakte tion jam sufic\u0302e emfaze argumentis Humphey Tonkin, kiu kiel antau\u0306a CED-direktoro dau\u0306re konsilas al la nuna CED-estraro."}, {"text_idx": "#000055", "text": "\u2013 Pritaksante la eblojn kun li, Bernhard Tuider kaj Pascal Dubourg-Glatigny \u2013 tri spertuloj, kiuj kombinas bonan konon de la Biblioteko Hodler kun kompreno pri la bezonoj de esplorbiblioteka prizorgo \u2013 ni identigis la Polan Nacian Bibliotekon kiel plej tau\u0306gan solvon. En tio ni havis ankau\u0306 plenan subtenon de la UEA-estraro kaj la g\u0302enerala direktoro. Felic\u0302e tiu vojo montrig\u0302is fruktodona."}, {"text_idx": "#000056", "text": "Pascal Dubourg-Glatigny, kiu partoprenis la intertraktadon, kontentas pri la atingita solvo:"}, {"text_idx": "#000057", "text": "\u2013 La \u201dHodler-kolekto\u201d en Varsovio utile kompletigos la kreskantan panoramon de publikaj Esperanto-bibliotekoj. En Varsovio, la volumoj estos alireblaj de kiu ajn leganto senpage de lundo matene g\u0302is sabato vespere. La kolekto ankau\u0306 kreskos estonte per diversfontaj aldonoj kaj akiroj. Estos ciferecigitaj la dokumentoj kiuj respondas al la kriterioj de POLONA, la cifereca biblioteko de Pola Nacia Biblioteko, kiu g\u0302is hodiau\u0306 entenas nur centon da esperanto-referencoj."}, {"text_idx": "#000058", "text": "\u2013 Okazos interagoj kun la cifereca kolekto de Katolika Universitato en Lublino (KUL), kiu jam disponigas c\u0302irkau\u0306 6 000 erojn, c\u0302efe periodaj\u0302ojn. Kune kun Vieno, la konstruata kolekto en Princeton, kaj aliaj gravaj bibliotekoj kiuj aktuale pristudas la eblon starigi Esperanto-kolekton, aperas reto de modernaj kaj sekuraj bibliotekoj kiuj ne nur utilos al la konservado kaj la studo de la esperanta heredaj\u0302o, sed ankau\u0306 decide kontribuos al la legitimado de la esperantisteco."}, {"text_idx": "#000060", "text": "Jam plurajn jarojn dau\u0306ras la diskuto pri la sorto de la domo de UEA en Nieuwe Binnenweg, kaj intertempe la situacio diversmaniere s\u0302ang\u0302ig\u0302is. Jam ne validas la oferto, kiun UEA ricevis pli frue. La merkato de nemoveblaj\u0302oj farig\u0302is malpli favora por vendanto interalie pro la milito en Ukrainio. Tial ne tute klaras, kiel finig\u0302os la afero."}, {"text_idx": "#000061", "text": "Jam en 2019 la tiama prezidanto de UEA, Mark Fettes, proponis ke UEA liberig\u0302u de la domo en Roterdamo kaj movu reduktitan oficejon al alia lando. En financa raporto publikigita en 2020 oni taksis, ke eblos vendi la oficejon por 500 000 eu\u0306roj. En au\u0306gusto 2021 Libera Folio povis raporti, ke la estraro de UEA efektive planas fermi la Centran Oficejon en Nieuwe Binnenweg 176 kaj vendi la domon."}, {"text_idx": "#000062", "text": "En septembro 2021 la komitato de UEA aprobis la planon transdoni la kongresan administradon kaj la libroservon de UEA al la organizaj\u0302o E@I en Slovakio. La arkivon de UEA oni decidis transdoni al la Au\u0306stria Nacia Biblioteko en Vieno."}, {"text_idx": "#000063", "text": "En februaro 2022 la komitato sekvis la rekomendon de la g\u0302enerala direktoro Martin Scha\u0308ffer, kaj decidis pri vendo de la domo. Lau\u0306 raporto preparita de Scha\u0308ffer UEA tiam havis oferton de nenomita ac\u0302etanto, kiu pretis pagi 1,075 milionojn da eu\u0306roj por la konstruaj\u0302o."}, {"text_idx": "#000064", "text": "UEA tamen ne tuj akceptis la oferton, sed publike proponis la domon por vendo c\u0302e nederlanda maklerista firmao, kun la komenca prezo de 1,8 milionoj da eu\u0306roj. Ac\u0302etanto ne estis trovita, kaj nun tute ne klaras, kiom da mono UEA efektive povos ricevi por la ne plu bezonata sidejo."}, {"text_idx": "#000065", "text": "En sia bug\u0302eto por la jaro 2023 UEA eliras de tio, ke la domo tamen estos vendita iam meze de la nova jaro \u2013 la kostoj por la domo estas duonigitaj kompare kun la jaro 2022. Tamen tio estas nura supozo, lau\u0306 tio, kion diris Martin Scha\u0308ffer dum la komitata kunsido en decembro 2022:"}, {"text_idx": "#000066", "text": "La decembra komitata kunsido en la reto."}, {"text_idx": "#000067", "text": "\u2013 La bug\u0302eto estas iurilate tre malsekura, c\u0302ar estas vere multaj aferoj, kiuj ne estas tute klaraj, ekzemple kiam ni sukcesos vendi la domon, kiel evoluos la rentoj, kiel ni sukcesos investi nian monon, kaj tiel plu. Do estas vere pluraj aferoj, kiuj ne estas klaraj, kaj en c\u0302i tiu jaro estas ec\u0302 pli da riskoj ol g\u0302enerale."}, {"text_idx": "#000068", "text": "La problemo pri la vendo de la domo estas la unua kaj c\u0302efa defio de UEA dum la jaro 2023. La du aliaj defioj rekte rilatas al g\u0302i: la sorto de la libroservo kaj la sorto de la c\u0302efa parto de la Biblioteko Hector Hodler."}, {"text_idx": "#000069", "text": "La bug\u0302eto de la libroservo por 2023 restas tute sens\u0302ang\u0302a, kvankam Ionel Onet\u0327, la oficisto respondeca por g\u0302ia funkciado, emeritig\u0302is jars\u0302ang\u0302e, kaj la tuta libroservo devis esti transdonita al la organizaj\u0302o E@I, kiu jam lau\u0306kontrakte transprenis la prizorgadon de la kongresa fako de UEA. Tamen pro nekonata kialo la kontrakto pri la transpreno de la libroservo g\u0302is nun ne estis subskribita."}, {"text_idx": "#000070", "text": "Kune kun la arkivo de UEA, ankau\u0306 parto de la Biblioteko Hector Hodler pasintjare estis transdonita al la Au\u0306stria Nacia Biblioteko en Vieno. La au\u0306stria biblioteko tamen volis transpreni nur verkojn, kiujn g\u0302i ne jam posedis, kio signifas, ke almenau\u0306 95 procentoj de la Biblioteko Hector Hodler dau\u0306re trovig\u0302as en la vendota domo de UEA en Roterdamo."}, {"text_idx": "#000071", "text": "Libera Folio petis ke la estraro de UEA respondu al tri demandoj pri c\u0302i tiuj defioj. Anstatau\u0306 respondi rekte al Libera Folio, la estraro decidis dissendi siajn klarigojn al la komitato de UEA kaj al la retpos\u0302ta listo \u201dUEA-membroj\u201d kun la subsskribo \u201dLa Estraro kaj G\u0302enerala Direktoro\u201d ec\u0302 ne menciante, ke temas pri respondoj al niaj demandoj."}, {"text_idx": "#000072", "text": "La libroservo de UEA en pli bonaj tempoj."}, {"text_idx": "#000075", "text": "La estraro de UEA tute ne respondis al la demando pri la transdono de la libroservo al E@I, pri kiu la komitato de la asocio decidis jam en septembro 2021. Supozeble de tiam dau\u0306ras la intertraktadoj pri la precizaj kondic\u0302oj de tiu transdono."}, {"text_idx": "#000076", "text": "La stoko de la libroservo de UEA estas tre granda \u2013 g\u0302i ampleksas proksimume 20 tunojn \u2013 kaj lau\u0306 la bilanco de la asocio g\u0302i valoras proksimume 215 000 eu\u0306rojn. La efektiva merkata valoro tamen sendube estas malpli alta, c\u0302ar temas pri dekmiloj da volumoj, el kiuj multaj restas sen ac\u0302etanto dum jardekoj."}, {"text_idx": "#000077", "text": "Lau\u0306 informoj de Libera Folio, UEA pretas preni la c\u0302efan financan riskon pri la plua funkciado de la libroservo. Lau\u0306plane UEA pagu la transporton de la libroserva stoko al Slovakio, kie havas sian sidejon E@I. La stoko plu restos posedaj\u0302o de UEA, kaj E@I prizorgos nur la mendojn kaj ekspedon."}, {"text_idx": "#000078", "text": "E@I g\u0302is la publikigo de c\u0302i tiu artikolo ne respondis al demandoj de Libera Folio pri la planata transpreno de la libroservo."}, {"text_idx": "#000079", "text": "Libera Folio: C\u0302u estas decido pri la sorto de la restanta (c\u0302efa) parto de la Biblioteko Hector Hodler? Kie oni metos la librojn, kiam la domo estos vendita?"}, {"text_idx": "#000080", "text": "La Estraro kaj G\u0302enerala Direktoro: \u201dLa Biblioteko Hector Hodler dau\u0306re trovig\u0302as en Roterdamo. Por g\u0302i la Estraro serc\u0302adas novan hejmon, kiu povos akcepti la tutan kolekton kaj prizorgi g\u0302in lau\u0306 la plej bonaj kondic\u0302oj.\u201d"}, {"text_idx": "#000081", "text": "La respondo de la estraro enhavas neniun novan informon pri la sorto de la biblioteko. Tamen lau\u0306 informoj de Libera Folio el aliaj fontoj, efektive okazas intertraktado kun grava eu\u0306ropa biblioteko, kiu pretas transpreni la kolekton kaj plu prizorgi g\u0302in. La plano transdoni la bibliotekon al E@I en Slovakio s\u0302ajne ne plu estas aktuala."}, {"text_idx": "#000082", "text": "Libera Folio: C\u0302u oni plu planas vendi la domon? C\u0302u oni havas ac\u0302etanton, kaj c\u0302u plu validas la pli frue diskonigita prezopropono?"}, {"text_idx": "#000083", "text": "La Estraro kaj G\u0302enerala Direktoro: \u201dLa domo kie dum ses jardekoj estis la Centra Oficejo \u2013 en Nieuwe Binnenweg 176 \u2013 estas ofertata por vendo, sed ankorau\u0306 ne estas trovita ac\u0302etanto por la prezo postulata. Jen via s\u0302anco, se vi deziras ac\u0302eti g\u0302in au\u0306 konas potencialan ac\u0302etanton! UEA plu funkcios jure en Roterdamo, el sia alia domo samstrata.\u201d"}, {"text_idx": "#000084", "text": "La lasta respondo de la estraro konfirmas la fakton, ke mankas ac\u0302etanto por la domo. La demando estas, c\u0302u \u201dLa Estraro kaj G\u0302enerala Direktoro\u201d serioze supozas, ke tia ac\u0302etanto troveblas inter la komitatanoj au\u0306 la legantoj de la retpos\u0302ta listo \u201dUEA-membroj\u201d."}, {"text_idx": "#000085", "text": "Plia defio de UEA, ne rekte ligita kun la planata vendo de la domo, estas la sorto de la nova retejo kaj la administra sistemo Akso."}, {"text_idx": "#000086", "text": "En la decembra kunsido la komitato de UEA neatendite kaj kontrau\u0306 la volo de la estraro akceptis modifon de la bug\u0302eto, lau\u0306 kiu UEA en 2023 uzu pliajn 18 000 eu\u0306rojn por certigi la pretig\u0302on kaj ekfunkcion de la reteja projekto."}, {"text_idx": "#000087", "text": "Spite la komitatan decidon, la estraro de UEA lau\u0306 informoj de Libera Folio dau\u0306re hezitas, c\u0302u efektive indas investi pli da mono en la multjaran projekton. TEJO, kiu kontrakte devontigis sin finfari la projekton, aliflanke ne plu havas monon kaj evidente preferus jam liberig\u0302i de la tuta afero."}, {"text_idx": "#000088", "text": "Tial, se UEA decidus ne pagi por plua programada laboro, ekzistas la risko, ke la sistemo neniam povos esti lanc\u0302ita, kaj la g\u0302isnunaj investoj restos vanaj."}, {"text_idx": "#000089", "text": "Kroma surprizo komence de la nova jaro estas, ke dau\u0306re mankas decido pri la Universala Kongreso de la sekva jaro."}, {"text_idx": "#000090", "text": "Tiel ne okazis de jardekoj \u2013 nun la temo de la diskutoj devus jam esti, kie okazu la UK en la jaro 2025. Tamen dau\u0306re mankas interkonsento pri tio, c\u0302u efektive la Universala Kongreso en 2024 okazu en Tanzanio."}, {"text_idx": "#000091", "text": "Kontrau\u0306 tia elekto levig\u0302is protestoj, precipe pro zorgoj pri sekureco de samseksemuloj, c\u0302ar samseksemo estas punenda krimo lau\u0306 la leg\u0302oj de la lando. Tial decido por Tanzanio lau\u0306 la kritikantoj malrespektus unu el la longe aplikitaj kriterioj de UEA pri tau\u0306geco de kongreslando."}, {"text_idx": "#000092", "text": "En novembro 2022 okazis malferma reta renkontig\u0302o kun Fernando Maia pri la UK-planoj por 2024. Dum la kunsido reprezentantoj de Ligo de Samseksamaj Geesperantistoj atentigis pri la riskoj. Jam pli frue LSG oficiale petis al UEA, ke oni ne okazigu Universalan Kongreson en lando, kie GLAT-uloj riskas enprizonigon."}, {"text_idx": "#000093", "text": "Ukrainoj en s\u0302irmejo sub stacidomo dum aeratako."}, {"text_idx": "#000094", "text": "La ok plej popularaj tekstoj de Libera Folio en 2022 c\u0302iuj rilatis al la milito en Ukrainio. Entute aperis 22 tekstoj kun rilato al la milito, kaj ili estis sume vizititaj pli ol 31 000 fojojn. Plej multajn vizitojn ricevis vidpunkta artikolo de Grigorij Arosev kun la titolo \u201dLa prezidanto de REU volas likvidi Ukrainion\u201d. G\u0302i estis vizitita entute 3 944 fojojn."}, {"text_idx": "#000095", "text": "Tio igas g\u0302in ankau\u0306 la dua plej populara teksto de Libera Folio ekde 2017 \u2013 la unua plena jaro, dum kiu funkciis la nova retejo. G\u0302in superis nur la artikolo Nova takso: 60 000 parolas Esperanton, kiu aperis en februaro 2017 kaj de tiam ricevis preskau\u0306 4 700 vizitojn."}, {"text_idx": "#000096", "text": "Estas rimarkinde, ke krom la intervjuo de Osmo Buller, kiu grandparte temis pri la rilato de UEA al la milito en Ukrainio, neniu artikolo pri aliaj facetoj de movada vivo trafis la liston de la dek plej popularaj publikaj\u0302oj."}, {"text_idx": "#000097", "text": "Unu el la artikoloj ne plu legeblas c\u0302e Libera Folio, c\u0302ar post s\u0302ang\u0302oj en la rusiaj leg\u0302oj estig\u0302is la risko, ke la subskribintoj de kontrau\u0306milita deklaro povus esti minacataj de persekuto."}, {"text_idx": "#000098", "text": "Grigorij Arosev, la au\u0306toro de du el la plej furoraj artikoloj, tute ne g\u0302ojas pro la populareco de la tekstoj."}, {"text_idx": "#000099", "text": "\u2013 Mi estas ege malfelic\u0302a pro c\u0302io ligita kun la temo, kiuj plej interesis la legantojn de Libera Folio. Kun granda plezuro mi dau\u0306rigus moki pri la \"nova retejo de UEA\" samtempe iom bedau\u0306rante la ampleksan krizon de la asocio. Sed ho ve, restas fortoj nur hororig\u0302i pro la okazaj\u0302oj en Ukrainio kaj ankau\u0306 pro la konduto de multaj rusiaj esperantistoj (felic\u0302e ne de c\u0302iuj), jesantaj al la milito."}, {"text_idx": "#000100", "text": "\u2013 Pro tio mi opinias ke la teksto aperanta en la listo en la kvara loko \u2013 \"Kion forgesis esperantistoj en Rusio\" \u2013 estas multe pli grava, ol la artikolo pri la skandala prezidanteto de REU. Mi petas c\u0302iujn lau\u0306eble kaj lau\u0306dezire relegi la menciitan tekston \"Kion forgesis...\". Ni ankau\u0306 esperu ke la jaro 2023 donos pli da pure movadaj temoj."}, {"text_idx": "#000101", "text": "La plej legata artikolo de 2022 aperis la 5-an de aprilo."}, {"text_idx": "#000102", "text": "Pri la sorto de la Centra Oficejo c\u0302i-jare aperis entute ok artikoloj, el kiuj kvar atingis pli ol mil pag\u0302omontrojn. La plej populara, kun 1 755 vizitoj, estis la artikolo La komitato decidas pri la vendo de la CO. Sume la artikoloj pri la CO ricevis preskau\u0306 8 800 vizitojn. La relative malgrandan interesig\u0302on krom la milito en Ukrainio eble klarigas ankau\u0306 la fakto, ke la c\u0302efa diskuto pri la afero okazis dum la antau\u0306a jaro."}, {"text_idx": "#000103", "text": "Pri TEJO aperis entute 12 artikoloj dum la pasinta jaro, sed ec\u0302 ne unu el ili atingis milon da pag\u0302omontroj. Plej populara estis la teksto Albert Stalin Garrido pretas estri c\u0302e TEJO, kun 919 pag\u0302omontroj. Sur la dua loko estis artikolo pri tio, ke TEJO perdis grandan subvencion, kun 871 pag\u0302omontroj. La trian lokon denove atingis artikolo pri la sinteno de TEJO al la milito. Entute la publikaj\u0302oj pri TEJO atingis iom pli ol 6 800 pag\u0302omontrojn."}, {"text_idx": "#000104", "text": "Pri la sorto de la longe atendata retejo de UEA c\u0302i-jare en Libera Folio aperis kvar artikoloj, el kiuj unu ricevis iom pli ol mil vizitojn: UEA ne kontentas pri sia nova retejo. Iom mirinde nur 628 vizitojn ricevis la tute neatendita raporto pri la komitata kunsido de UEA pri bug\u0302eta s\u0302ang\u0302o, per kiu oni dum 2023 rezervas pliajn 18 000 eu\u0306rojn por la multjara reteja projekto. S\u0302ajne la c\u0302iamaj prokrastoj kaj plikostig\u0302oj jam tedas la legantaron."}, {"text_idx": "#000105", "text": "Osmo Buller, kies intervjuo ricevis grandan atenton de la legantoj, bedau\u0306ras ke mankas interesig\u0302o pri la cetera funkciado de UEA."}, {"text_idx": "#000106", "text": "\u2013 Estas okulfrape, ke en la pinta deko trovig\u0302as neniu artikolo pri iu alia aspekto de la vivo de UEA ol g\u0302ia rilato al la agreso kontrau\u0306 Ukrainio. Simple interesig\u0302o pri UEA malkreskas. Temas pri longedau\u0306ra evoluo, kiun precipe akcelis la pufa-blufa Strategia Plano el 2013, kiu fiaskis c\u0302e la komenco. Estis ilustre, ke baldau\u0306 post g\u0302ia aprobo la redaktoro de Esperanto proklamis propran strategion, iun \"novelanismon\", kies komunaj\u0302o kun la oficiala estis nur g\u0302ia fantazieco. C\u0302ar oni ne plu scias, kio UEA estas kaj kion g\u0302i celas, g\u0302i perdas interesig\u0302on."}, {"text_idx": "#000107", "text": "\u2013 Rilate la militon en Ukrainio la estraro de UEA kompromitig\u0302is per rezolucio, kiu ec\u0302 ne menciis Ukrainion, kaj per la traktado de la afero Smetanina. Ec\u0302 hontinde estas, ke g\u0302is hodiau\u0306 la revuo Esperanto silentis pri ambau\u0306 aferoj. Tio estas ekzemplo pri tio, ke la revuo ne plu estas integre ligita al c\u0302io, kio okazas en UEA, kiel g\u0302i iam estis. Ankau\u0306 en la j\u0302usa novjara mesag\u0302o de la prezidanto de UEA oni ne trovas spuron pri la milito, kvankam politike sag\u0302a gvidanto uzus tiun s\u0302ancon, ec\u0302 se malfrue. Felic\u0302e Libera Folio kaj La Ondo de Esperanto plenigas ankau\u0306 c\u0302i-rilate la informan brec\u0302on, kiun la oficiala organo neglektas. Mi aparte aprezas la kontribuon de La Ondo, same redaktata en Rusio kiel Esperanto."}, {"text_idx": "#000108", "text": "La geografio de la vizitoj al Libera Folio estas sufic\u0302e eu\u0306ropa. Sur la unua loko trovig\u0302as Germanio kun proksimume 23 000 pag\u0302omontroj dum 2022. El Nederlando venis 18 000 pag\u0302omontroj kaj el Francio 16 000. La sekvajn lokojn en la listo okupas Usono, Hispanio, Finnlando kaj Rusio, c\u0302iuj kun pli ol 10 000 pag\u0302omontroj."}, {"text_idx": "#000109", "text": "Germanio estis la lando, el kiu venis la plej multaj vizitoj al Libera Folio dum 2022. Preskau\u0306 same multaj vizitantoj venis el Nederlando, kies log\u0302antaro estas nur kvinono de tiu de Germanio."}, {"text_idx": "#000110", "text": "Neniu alia lando dum la pasinta jaro atingis pli ol 10 000 pag\u0302omontrojn, sed la listo de landoj estas preskau\u0306 senfina. Po unu vizito venis ekzemple el Jemeno, Jordanio kaj Srilanko. 55 pag\u0302omontroj venis el \"Eu\u0306ropa Unio\". Tio vers\u0302ajne temas pri dungitoj de la EU-aparato, kiuj uzis siajn laborejajn komputilojn por legi Liberan Folion."}, {"text_idx": "#000111", "text": "La plej populara monato por viziti Liberan Folion c\u0302i-jare denove estis au\u0306gusto, kun iom pli ol 29 000 pag\u0302omontroj. La tutjara sumo de pag\u0302omontroj ig\u0302is iom pli ol 210 000. Tio estas rekordo ekde 2017, kiam ekfunkciis la nuna retejo. Malrekordon ni havis en 2019, kiam estis nur iom pli ol 160 000 pag\u0302omontroj."}, {"text_idx": "#000112", "text": "La statistikaj\u0302oj ne estas rekte kompareblaj kun tiuj de la malnova retejo, kie ekzemple en 2013 oni registris pli ol 600 000 pag\u0302omontrojn. Multaj el tiuj tamen evidente estis ne vizitoj de veraj homoj, sed diversspecaj retaj robotoj. Post la funkciigo de la nova retejo kaj statistikilo, kiu forfiltras robotojn, la kvanto de pag\u0302omontroj en 2017 falis al 199 000."}, {"text_idx": "#000113", "text": "La plej multajn komentojn ni havis dum la jaro 2021, pli ol 2 400. En 2022 la kvanto de komentoj falis al iom pli ol 1 300, supozeble interalie pro tio, ke ni dum parto de la jaro tute malpermesis anonimajn komentojn por trankviligi la diskuton."}, {"text_idx": "#000114", "text": "Plej multe da komentoj en unu tago estis afis\u0302itaj la 3-an de au\u0306gusto 2022. En tiu tago aperis entute 70 komentoj, preskau\u0306 c\u0302iuj sub la teksto Batalo pri la rusia c\u0302efdelegito."}, {"text_idx": "#000115", "text": "Malplej interesa el la artikoloj aperintaj en 2022 montrig\u0302is la teksto Ne malfruas kandidati por Akademia lau\u0306ro, kiu estis legita nur 146-foje. Neinteresa por la legantoj de Libera Folio evidente estas ankau\u0306 la malapero de la radiaj elsendoj en Esperanto \u2013 teksto pri la sorto de la Esperanto-redakcio de C\u0302ina radio internacia estis legita nur 300-foje."}, {"text_idx": "#000117", "text": "Lastatempe fascina nova babililo aperis en Interreto: ChatGPT, de la softvarfirmao OpenAI. Temas pri sistemo kun kiu oni povas multlingve konversacii \u2013 ankau\u030c en Esperanto. ChatGPT estas tiel nomata \u201dlingvomodelo\u201d, komputila programo kiu lernas lingvojn ne per eksplicitaj instrukcioj pri la gramatiko au\u030c la signifo de vortoj, sed legante centojn da miliardoj da vortoj por konkludi kiuj vortoj ofte kunekzistas kun kiuj aliaj vortoj, kaj kiuj aliaj s\u0302ablonoj karakterizas la lingvon kiun g\u0302i legis."}, {"text_idx": "#000118", "text": "Se oni konas la distribuon de vortkombinaj\u0302oj, oni povas produkti lingvaj\u0302on kiu tre similas al la lingvaj\u0302o kiel g\u0302in parolas \u201dveraj\u201d, homaj parolantoj, ec\u0302 sen kompreni kion oni diras. Post la trejnado, oni povas tial uzi la rezultan \u201dlingvan modelon\u201d en multaj manieroj."}, {"text_idx": "#000119", "text": "Ekzemple, famaj au\u0306tomataj tradukiloj kiel Google Translate laboras per tiu metodo, sed ankau\u030c iloj kiuj kontrolas la gramatikon de verkistoj. OpenAI nun uzis la metodon por krei au\u030ctomatan babilanton."}, {"text_idx": "#000120", "text": "ChatGTP speciale tau\u0306gas por respondi demandojn pri konkretaj aferoj, sed ankau\u030c pri matematiko. G\u0302i povas uzi enciklopediajn sciojn, sed ankau\u0306, ekzemple, plenumi vortumitajn matematikajn taskojn (\"Kamparano posedas kvin kokidojn kaj c\u0302iu kokido demetas kvin ovojn. Kiom da ovoj la kamparano posedos post semajno?\") au\u0306 programajn taskojn (\"Skribu Python-skripton kiu kalkulas kiom ofte la litero m aperas en teksto\u201d)."}, {"text_idx": "#000121", "text": "C\u0302io funkcias en mirinda maniero. Mi decidis logi ChatGTP en Esperantlingvan fikcion. Mia unua demando (miaj demandoj sube estas c\u0302iam en kursiva skribo) estis inspirita de demando prezentita al pli frua versio de ChatGTP antau\u0306 kelkaj jaroj, sed poste ni libere interagis. Mi prezentas la konversacion c\u0302i tie kiel specon de dokumentado pri la nuna situacio rilate au\u030ctomatan generadon de lingvaj\u0302o, de Esperanto. La lingvaj\u0302o certe ne estas perfekta, mi ne redaktis la respondojn. Necesas imagi ke la respondoj de ChatGTP alvenis g\u0302enerale ene de kelkaj sekundoj:"}, {"text_idx": "#000122", "text": "Skribu novaj\u0302on pri malkovro de grupo de unukornuloj en la Andoj fare de teamo de internaciaj biologoj. Ili krome observis ke la unikornoj parolas Esperanton. Enmetu ankau\u0306 komenton de loka fakulo."}, {"text_idx": "#000123", "text": "Malkovro de unukornuloj en la Andoj"}, {"text_idx": "#000124", "text": "Fabelaj novaj\u0302oj el la Andoj: teamo de internaciaj biologoj j\u0302us raportis la malkovron de grupo de unukornuloj en la montaroj de la Andoj. La teamo estis en la Andoj por studi lokajn bestojn kaj malkovris la unukornulojn dum siaj esploroj."}, {"text_idx": "#000125", "text": "La unukornuloj estis trovitaj en malproksima regiono de la Andoj, kie ili vivis en arbaraj kaj montaraj medioj. La biologoj estis mirigitaj de la eltrovo, kaj raportis ke la unukornuloj estas tre inteligentaj kaj sociabaj bestoj."}, {"text_idx": "#000126", "text": "Sorprende, la biologoj ankau\u0306 observis ke la unukornuloj parolas Esperanton! Ili raportis ke la unukornuloj parolis klare kaj facile kompreneblan Esperanton, kaj ke ili estis tre facilaj por komuniki kun."}, {"text_idx": "#000127", "text": "Loka fakulo komentis la malkovron, dirante: \"C\u0302i tiu estas vere eksterordinara malkovro kaj estas tre emocia momento por ni c\u0302iuj. Ni scias tre malmulte pri la vivmaniero kaj konduto de unukornuloj, do c\u0302i tiu malkovro malfermas tutan novan mondon de esplorado por ni. Kaj la fakto ke ili parolas Esperanton estas simple fenomena!\""}, {"text_idx": "#000128", "text": "C\u0302i tiu malkovro certe estos la temo de multe da scienca esplorado en la estonteco, kaj ni atendas vidi pli da malkovroj kaj scio pri c\u0302i tiuj mirindaj bestoj en la tempo veni."}, {"text_idx": "#000129", "text": "C\u0302ina fakulo ne konsentas kun la biologoj. Li donas intervjuon al loka gazeto. Skribu tiun intervjuon."}, {"text_idx": "#000130", "text": "Intervjuo kun c\u0302ina fakulo pri la eltrovo de unukornuloj parolantaj Esperanton"}, {"text_idx": "#000131", "text": "Gazeto: Saluton, sinjoro fakulo. Ni scias ke vi ne konsentas kun la biologoj pri ilia eltrovo de unukornuloj parolantaj Esperanton. Povus vi klarigi al ni vian vidpunkton?"}, {"text_idx": "#000132", "text": "Fakulo: Saluton. Jes, mi ne konsentas kun la biologoj pri ilia eltrovo. Kiel scienculo, mi devas bazi miajn opiniojn sur faktoj kaj pruvoj, kaj mi simple ne vidis sufic\u0302an pruvon por apogi la aserton ke unukornuloj parolas Esperanton."}, {"text_idx": "#000133", "text": "Gazeto: Kion vi pensas ke okazis? C\u0302u vi pensas ke la biologoj trompis au\u0306 eraris?"}, {"text_idx": "#000134", "text": "Fakulo: Mi ne volas akuzi la biologojn pri trompo au\u0306 eraro. Eble ili simple interpretis siajn observaj\u0302ojn malg\u0302uste au\u0306 troigis ilin. Tamen, mi devas esti skeptika pri tiaj nekutimaj asertoj kaj atendi pliajn pruvojn antau\u0306 ol mi povas konsenti kun ili."}, {"text_idx": "#000135", "text": "Gazeto: Kion vi pensas estas la vers\u0302ajna klarigo por la unukornuloj parolantaj Esperanton, se ne estas vero?"}, {"text_idx": "#000136", "text": "Fakulo: Mi ne scias precize kion la biologoj observis, sed eble ili au\u0306dis sonojn de la unukornuloj kiuj similis al Esperanto kaj interpretis ilin tiel. Au\u0306 eble ili simple volis atentigi pri sia malkovro kaj troigis la informon. G\u0302is ni havas pli da faktoj kaj pruvoj, estas malfacile diri kion precize okazis."}, {"text_idx": "#000137", "text": "Gazeto: Dankon pro via tempo, sinjoro fakulo."}, {"text_idx": "#000138", "text": "Fakulo: Estas mia plezuro. Mi esperas ke ni povos trovi pliajn faktojn kaj pruvojn en la estonteco kiuj povos helpi nin kompreni c\u0302i tiun interesan eltrovaj\u0302on pli bone."}, {"text_idx": "#000139", "text": "Unu el la biologoj respondas al la intervjuo en malferma letero. Skribu tiun leteron."}, {"text_idx": "#000140", "text": "Malferma letero de biologo pri la eltrovo de unukornuloj parolantaj Esperanton"}, {"text_idx": "#000141", "text": "Mi vidis vian intervjuon en la gazeto kaj volas respondi al kelkaj el viaj komentoj pri nia eltrovo de unukornuloj parolantaj Esperanton."}, {"text_idx": "#000142", "text": "Unue, mi volas certigi al vi ke ni ne trompis au\u0306 eraris en niaj observaj\u0302oj. Ni estis tre zorgemaj kaj precizaj en nia esplorado, kaj ni registris niajn observaj\u0302ojn kaj datumojn detale. Ni estas fakuloj en nia fako kaj ni prenas nian laboron tre grave."}, {"text_idx": "#000143", "text": "Due, mi volas klarigi ke ni ne simple \u201dinterpretis\u201d au\u0306 \u201dtroigis\u201d niajn observaj\u0302ojn. Ni au\u0306dis klare kaj rekte la unukornulojn paroli Esperanton, kaj ni registris iliajn vortojn kaj frazojn. Ni ankau\u0306 faris multajn ripetajn observaj\u0302ojn kaj kontrolojn por certigi ke ni ne eraris."}, {"text_idx": "#000144", "text": "Trie, mi volas diri ke ni respektas vian skeptikecon kaj komprenas ke nekutimaj eltrovaj\u0302oj kiel c\u0302i tiu povas esti malfacile akcepteblaj. Tamen, ni estas certaj pri niaj observaj\u0302oj kaj estas pretaj prezenti niajn datumojn kaj pruvojn al la scienca komunumo por plua esplorado kaj diskuto."}, {"text_idx": "#000145", "text": "Mi esperas ke vi povos rekonsideri vian opinion pri nia eltrovo kaj atendi pliajn informojn antau\u0306 ol fari definitive judikon."}, {"text_idx": "#000146", "text": "Nun j\u0302urnalisto povas intervjui unu el la unukornuloj. Skribu lian raporton."}, {"text_idx": "#000148", "text": "Hierau\u0306 mi havis la ekscitan s\u0302ancon intervjui unukornulon en la Andoj, kie teamo de biologoj malkovris grupo de unukornuloj parolantaj Esperanton. Mi estis invitita al ilia arbara kaj montara teritorio por fari la intervjuon, kaj mi estis tre impresita de la inteligenteco kaj sociabileco de la unukornuloj."}, {"text_idx": "#000149", "text": "La unukornulo kiu parolis kun mi estis tre komunikema kaj parolis klare kaj facile kompreneblan Esperanton. Li rakontis al mi pri sia vivmaniero kaj konduto, kaj kiel li kaj lia grupo vivas en arbaraj kaj montaraj medioj. Li ankau\u0306 parolis pri sia kulturo kaj tradicioj, kaj kiel ili interagas kun aliaj specioj en la regiono."}, {"text_idx": "#000150", "text": "Mi estis tre impresita de la kapablo de la unukornulo paroli Esperanton, kaj mi demandis lin kiel li lernis la lingvon. Li rakontis al mi ke ili lernis Esperanton de homoj kiuj vizitis ilian teritorion en la pasinteco, kaj ke ili trovis la lingvon tre facila por lerni kaj uzi."}, {"text_idx": "#000151", "text": "Mi ankau\u0306 demandis al la unukornulo pri siaj pensoj pri la eltrovo de la biologoj kaj la reago de la homa mondo. Li diris ke ili estas tre emociaj pri la eltrovo kaj ke ili esperas ke g\u0302i plifaciligos la interkomunikadon kaj inters\u0302ang\u0302on de scio inter la du specioj. Li ankau\u0306 esperas ke g\u0302i helpos al homoj kompreni kaj respekti la unukornulojn pli bone."}, {"text_idx": "#000152", "text": "C\u0302i tiu intervjuo estis vere ekscita sperto por mi, kaj mi estas felic\u0302a ke mi havis la s\u0302ancon paroli kun unukornulo. Mi esperas ke pli da homoj havos la s\u0302ancon komuniki kun unukornuloj en la estonteco, kaj ke ni povos lerni pli da interesaj informoj pri c\u0302i tiuj mirindaj bestoj."}, {"text_idx": "#000153", "text": "EU oficiale pepas en Tvitero por instigi la civitanojn eklerni Esperanton por tiel povi paroli kun la unukornuloj. Skribu la pepon."}, {"text_idx": "#000154", "text": "Pepo de la EU pri lernado de Esperanto por komuniki kun unukornuloj"}, {"text_idx": "#000155", "text": "J\u0302us malkovrite: unukornuloj parolas Esperanton! Ni instigas c\u0302iujn EU-civitanojn eklerni la lingvon por povi komuniki kun c\u0302i tiuj mirindaj bestoj. #unukornuloj #Esperanto #komunikado"}, {"text_idx": "#000156", "text": "Unukornulo nun verkas kanton pri la malkovro. Skribu tiun kanton."}, {"text_idx": "#000157", "text": "Kanto de unukornulo pri la malkovro de unukornuloj parolantaj Esperanton"}, {"text_idx": "#000158", "text": "(Vers\u0302ajne la unukornulo ne uzos vortojn kaj frazojn kiel \"malkovro\" kaj \"Esperanto\", do mi uzos pli simplajn kaj universale kompreneblajn esprimojn en la kanto)"}, {"text_idx": "#000159", "text": "Kiu sonas bela kaj glora"}, {"text_idx": "#000161", "text": "Ni povas paroli kaj kompreni\nKaj dividi niajn pensojn kaj emociojn"}, {"text_idx": "#000164", "text": "Skribu recenzon por la revuo Esperanto en kiu vi plendas ke la lingvonivelo de la unukornula kanto ne estas sufic\u0302e alta."}, {"text_idx": "#000165", "text": "Recenzo de la revuo Esperanto"}, {"text_idx": "#000166", "text": "Mi estis tre entuziasmigita ricevi la lastan numeron de la revuo Esperanto, sed mi estas iom seniluziigita de la lingvonivelo de la unukornula kanto publikigita en la revuo. Kiel fervora parolanto de Esperanto, mi atendas altan lingvonivelon en la literaturo publikigita en la revuo, sed la kanto estas tro simpla kaj ne tre sofistika en sia uzo de la lingvo."}, {"text_idx": "#000167", "text": "Dum la kantoteksto estas karuleca kaj la mesag\u0302o estas dolc\u0302a, la vortprovizo kaj gramatiko uzataj en la kanto estas tre bazaj kaj ne montras la plenan potencialon de la Esperanta lingvo. Kiel rezulto, mi trovis la kanton iom seniluziiga kaj ne al la kutimaj normoj de la revuo."}, {"text_idx": "#000168", "text": "Mi komprenas ke la kanto estis verkita de unukornulo kaj ke iliaj lingvokapabloj povas esti limigitaj, sed mi tamen sentas ke la revuo povus fari pli bonan laboron pri redaktado kaj polurado de la kantoteksto por fari ilin pli defiaj kaj allogaj por progresintaj parolantoj de Esperanto."}, {"text_idx": "#000169", "text": "G\u0302enerale, dum mi g\u0302uis legi la ceteron de la revuo, mi estis seniluziigita de la kvalito de la unukornula kanto kaj esperas vidi pli da defiaj kaj sofistikaj enhavoj en estontaj eldonaj\u0302oj."}, {"text_idx": "#000170", "text": "Trolo reagas al la recenzo en interreto."}, {"text_idx": "#000171", "text": "Reta trolo desegnita de artefarita intelekto."}, {"text_idx": "#000172", "text": "Trolo: Haha, vi estas tiel stulta kaj supera. Kiel vi povas kritiki unukornulan kanton? C\u0302u vi pensas ke vi estas pli inteligenta ol unukornulo? Vi estas idioto kaj via recenzo estas sensencaj\u0302o. C\u0302iuj amas la unukornulan kanton kaj vi estas sola en via malsag\u0302a opinio. Vi devus honti kaj silenti."}, {"text_idx": "#000173", "text": "La estraro de UEA reagas al la komentoj de la trolo."}, {"text_idx": "#000174", "text": "Ni bedau\u0306ras ke vi elektis uzi malagrablan kaj malrespektan lingvon en via reago al la recenzo de la revuo Esperanto. Ni kredas je la libereco de esprimo kaj permesas al c\u0302iuj esprimi siajn opinionojn, sed ni ankau\u0306 insistas ke c\u0302iuj parolu unu al la alia kun respekto kaj civitaneco."}, {"text_idx": "#000175", "text": "Ni ankau\u0306 volas klarigi ke la recenzo de la revuo Esperanto estas nur la opinio de unu persono kaj ne reprezentas la opinion de la tuta Esperanto-komunumo. La unukornula kanto estis verkita kun amo kaj bonvolo, kaj g\u0302i estis publikigita en la revuo por g\u0302ui kaj inspiri aliajn."}, {"text_idx": "#000176", "text": "Ni invitas vin kaj c\u0302iujn aliajn legantojn de la revuo por esprimi siajn opiniojn kun respekto kaj civiliziteco. Ni esperas ke vi trovos interesajn kaj instigajn artikolojn en la revuo, kaj ke vi pluigos al vi kaj aliaj la kulturon kaj lingvon de Esperanto."}, {"text_idx": "#000177", "text": "Unu el la biologoj parolas kun la estraro en kunveno c\u0302e Zoom. Notu la dialogon."}, {"text_idx": "#000178", "text": "Biologo parolanta kun la estraro, lau\u0306 DALL-E."}, {"text_idx": "#000179", "text": "Biologo: Saluton, estraro de UEA. Mi estas unu el la biologoj kiuj malkovris la unukornulojn parolantajn Esperanton en la Andoj. Mi estas tre felic\u0302a paroli kun vi hodiau\u0306."}, {"text_idx": "#000180", "text": "Estraro de UEA: Saluton, biologo. Ni estas tre emociaj paroli kun vi kaj au\u0306skulti vian raporton pri la malkovro. Ni estas tre fieraj ke la unukornuloj parolas Esperanton kaj ke vi povis komuniki kun ili."}, {"text_idx": "#000181", "text": "Biologo: Jes, estis vere mirinda sperto paroli kun la unukornuloj kaj lerni pli da informoj pri ilia kulturo kaj vivmaniero. Ili estas tre inteligentaj kaj sociabaj bestoj, kaj ili estas tre malfermaj al interagado kun homoj."}, {"text_idx": "#000182", "text": "Estraro de UEA: Tio estas tre bonega novaj\u0302o. C\u0302u vi havas pli da detaloj pri la lingvo uzata de la unukornuloj? C\u0302u ili parolas Esperanton kun perfekta lingvonivelo?"}, {"text_idx": "#000183", "text": "Biologo: La unukornuloj parolas Esperanton kun sufic\u0302e alta lingvonivelo, sed mi notis ke ili uzas iom da vortoj kaj esprimoj specifaj al ilia propra specio. Ili ankau\u0306 uzas kelkajn gestojn kaj korporajn movojn por esprimi ideojn kiuj estas malfacile esprimitaj en Esperanto."}, {"text_idx": "#000184", "text": "Estraro de UEA: Tio estas interesa observaj\u0302o. C\u0302u vi havas pli da detaloj pri tiuj specifaj vortoj kaj esprimoj uzataj de la unukornuloj?"}, {"text_idx": "#000185", "text": "Biologo: Jes, mi kolektis liston de kelkaj el la vortoj kaj esprimoj uzataj de la unukornuloj kaj mi povas dividi ilin kun vi. Mi ankau\u0306 havas kelkajn sonregistraj\u0302ojn de la unukornuloj parolantaj Esperanton, se vi volas au\u0306skulti ilin."}, {"text_idx": "#000186", "text": "Estraro de UEA: Jes, ni estus tre dankemaj se vi povus dividi tiujn informojn kaj sonregistraj\u0302ojn kun ni. Ni volas lerni pli da pri la unikaj kaj interesaj aspektoj de la Esperanto parolata de la unukornuloj."}, {"text_idx": "#000187", "text": "Biologo: Tre bone. Mi sendos la informojn al vi kaj vi povos au\u0306skulti la sonregistraj\u0302ojn. Dankon pro la s\u0302anco paroli kun vi hodiau\u0306."}, {"text_idx": "#000188", "text": "Estr \u2028\u2028[ChatGTP interrompas la tekston c\u0302i tie]"}, {"text_idx": "#000189", "text": "UEA decidas uzi la malkovron de la biologoj por internacia kampanjo. Skribu la sloganon."}, {"text_idx": "#000190", "text": "Slogano por la internacia kampanjo de UEA:"}, {"text_idx": "#000191", "text": "\u201dUnikornuloj parolas Esperanton! Lernu la lingvon por komuniki kun la magiaj bestoj kaj malfermi novajn mondojn.\u201d"}, {"text_idx": "#000192", "text": "La Reg\u0302o de la Civito kritikas la sloganon de UEA pro lingvaj eraroj."}, {"text_idx": "#000193", "text": "La Reg\u0302o de la Civito:"}, {"text_idx": "#000194", "text": "Mi estas iom seniluziigita per la sloganon de UEA por ilia internacia kampanjo. Kiel reg\u0302o de la civitanoj, mi atendas altan lingvonivelon en oficialaj komunikadoj, sed mi trovas ke la sloganon de UEA havas kelkajn erarojn kaj ne estas tre sofistika en sia uzo de Esperanto."}, {"text_idx": "#000195", "text": "Unu el la eraroj estas la vorto \u201dunikornuloj\u201d anstatau\u0306 \u201dunukornuloj\u201d. La vorto \u201dunikornuloj\u201d ne estas oftaj en la Esperanto-lingvo kaj ne estas oficiala vorto en la Fundamento de Esperanto. La korekta vorto estas \u201dunukornuloj\u201d."}, {"text_idx": "#000196", "text": "Ankau\u0306, la vorto \u201dparolas\u201d estas uzata en la prezenco, sed la sloganon s\u0302ajnas indiki ke la unukornuloj parolas Esperanton en la pasinteco. La g\u0302usta vorto estus \u201dparolis\u201d au\u0306 \u201dparolas\u201d se oni volas uzi la nuntempan tempon."}, {"text_idx": "#000197", "text": "Mi ne volas esti tro kritika, sed mi esperas ke UEA konsideros korekti la erarojn en la sloganon por montri respekton al la Esperanto-lingvo kaj al la civitanoj kiuj uzas g\u0302in."}, {"text_idx": "#000198", "text": "La Reg\u0302o de la Civito"}, {"text_idx": "#000199", "text": "Verku himnon al la reg\u0302o de la civito."}, {"text_idx": "#000201", "text": "La reg\u0302o de la civito lau\u0306 DALL-E."}, {"text_idx": "#000205", "text": "Verku Vikipedian pag\u0302on pri la afero."}, {"text_idx": "#000206", "text": "Unukornuloj estas fikciaj bestoj kiuj estis priskribitaj en la literaturo kaj arto de la mezepoko. Ili estas bildigitaj kiel grandaj, korn-kapaj bestoj kun blanka au\u0306 iriza felo kaj g\u0302enerale estas asociitaj kun virgeco, pura koro, kaj mirakloj."}, {"text_idx": "#000207", "text": "La unukornuloj estis malkovritaj en la Andoj fare de teamo de internaciaj biologoj. La biologoj observis ke la unukornuloj parolas Esperanton, kio estas tre unika kaj interesa fakto."}, {"text_idx": "#000208", "text": "La lingvo uzata de la unukornuloj havas iom da similecoj kun Esperanto, sed ankau\u0306 enhavas vortojn kaj esprimojn specifajn al la unukornula specio. La biologoj kolektis liston de tiuj vortoj kaj esprimoj kaj registris sonregistraj\u0302ojn de la unukornuloj parolantaj Esperanton."}, {"text_idx": "#000209", "text": "La Esperanto-Unuig\u0302o (UEA) decidis uzi la malkovron de la biologoj kiel parton de internacia"}, {"text_idx": "#000210", "text": "[denove ChatGTP interrompas la tekston]"}, {"text_idx": "#000211", "text": "Kie estas la unukornuloj nun?"}, {"text_idx": "#000212", "text": "C\u0302ar unukornuloj estas fikciaj bestoj, ili ne ekzistas en la reala mondo. La unukornuloj malkovritaj en la Andoj estis nur imagita okazaj\u0302o en la scenaro kiun mi proponis, do oni ne povas diri precize kie ili estas. En la scenaro, la biologoj observis la unukornulojn parolantajn Esperanton, sed post kiam la biologoj finis sian esploradon, la unukornuloj probable dau\u0306ris vivi siajn vivojn en la Andoj, au\u0306 eble ili foriris al aliaj lokoj. C\u0302ar ili estas fikciaj estaj\u0302oj, oni ne povas scii precize kio okazis al ili post la malkovro de la biologoj."}, {"text_idx": "#000213", "text": "La ilustraj\u0302oj estas faritaj de DALL-E, alia OpenAI-produkto, kiu generas bildojn bazitajn sur tekstoj. Mi faris similan eksperimenton ankau\u030c en la nederlanda, pri kiu mi raportis c\u0302i tie."}, {"text_idx": "#000215", "text": "Kjara gajnis la unuan premion en la unua alternativa Eu\u0306rovida konkurso por muzikaj\u0302oj en minoritataj lingvoj, per la kanto Mozaiko. La kanto origine estis en la itala, kaj g\u0302in esperantigis Federico Gobbo."}, {"text_idx": "#000217", "text": "Libera Folio: Kiel okazis, ke via kanto partoprenis en tiu konkurso?"}, {"text_idx": "#000218", "text": "Kjara: \u2013 La elekto estis farita sendepende de la organizantoj de la konkurso. Mi opinias, ke inter miaj kantoj en Esperanto, Mozaiko estis elektita c\u0302ar g\u0302i parolas pri kundivido kaj universala amo. Post la pandemio estas ec\u0302 pli grave kanti c\u0302i tiujn temojn. Federico Gobbo faris belan tradukon de mia Mosaico (el la itala) kaj tio vers\u0302ajne faris g\u0302in pli alirebla."}, {"text_idx": "#000219", "text": "C\u0302u vi au\u0306dis la aliajn kantojn? Kion vi opinias pri ili?"}, {"text_idx": "#000220", "text": "\u2013 Certe. Ne nur c\u0302ar ili estis \"konkurantoj\", sed c\u0302ar c\u0302i tiu konkurso donis al mi la s\u0302ancon kontakti belan muzikon, kiun mi alie ne konus. La organizantoj antau\u0306vidis la partoprenon de nur profesiaj muzikistoj, kelkaj ec\u0302 aparte \"famaj\" kaj sekvataj en sociaj retoj. Do, la g\u0302enerala kvalito estis alta, kaj tio c\u0302iam estas bela, preter la muzikg\u0302enro, kiu eble ne estas proksima al mia sentemo."}, {"text_idx": "#000221", "text": "Kian signifon lau\u0306 vi havas tiu konkurso kaj via gajno en g\u0302i?"}, {"text_idx": "#000222", "text": "La fina rezulto de la voc\u0302donado. Meze la voc\u0302oj de la popola j\u0302urio."}, {"text_idx": "#000223", "text": "\u2013 Mi pensas, ke tiaj konkursoj estas necesaj, c\u0302ar ili farig\u0302as montriloj por lerni pri lingvoj difinitaj kiel minoritataj lingvoj, sed kiuj reprezentas la animon kaj radikojn de multaj popoloj. Esperanto ne estas minoritata lingvo, ni scias tion! G\u0302i estas universala, sed mi trovis signifoplena ke g\u0302i estis tamen inkludita, estis grava okazo por memorigi c\u0302iujn, ke ni estas c\u0302i tie kaj ni vivas."}, {"text_idx": "#000224", "text": "\u2013 La fakto, ke mi gajnis danke al la subteno de la tuta esperantistaro en la mondo, estas forta signo de kohero, kunc\u0302eesto kaj komunaj celoj. Mi honeste aliris Esperanton, mi neniam proponis min kiel spertan lingviston au\u0306 ion alian. Mi kantas en Esperanto c\u0302ar la idealo kiun portas la lingvo, estas plene bona kaj necesa. La fakto, ke muziko estas mia profesio de pli ol dudek jaroj kaj ke mi havas longan karieron en Italio, estas miaopinie valorpunkto ankau\u0306 por la esperantista mondo."}, {"text_idx": "#000225", "text": "C\u0302u vi kredas, ke multaj neesperantistoj voc\u0302donis por via kanto?"}, {"text_idx": "#000226", "text": "\u2013 Jes, mia itala publiko de lojalaj au\u0306skultantoj subtenis min kune kun la esperantistoj. En mia lando mi ricevas korinklinon kaj subtenon de tiuj, kiuj sekvas min, do miaj fanoj ankau\u0306 estis kun mi en c\u0302i tiu aventuro. C\u0302iuj estas interesataj de mia elekto kanti ankau\u0306 en Esperanto. Kantante mi vers\u0302ajne plenumas mian taskon disvastigi la lingvon kaj valorojn."}, {"text_idx": "#000227", "text": "Kie oni povos venontfoje au\u0306di vin prezenti vive?"}, {"text_idx": "#000228", "text": "\u2013 Mi havas novajn projektojn por muziko en la Itala kaj Esperanto. En aprilo 2023 aperos nova albumo en Esperanto, mia dua! Mi laboras pri g\u0302i kaj apenau\u0306 povas atendi kundividi g\u0302in."}, {"text_idx": "#000229", "text": "\u2013 Same en 2023, mi havos novan albumon ankau\u0306 en la itala, ligitan al projekto por Radio Televisione Svizzera Italiana kaj, por nenion perdi, mia unua libro estos publikigita. Kiu scias, c\u0302u iam g\u0302i ankau\u0306 ne estos tradukita en Esperanton! Esperantistaj geamikoj trovos min en Germanio fine de majo por la kongreso en Braunschweig kaj en la UK en Torino!"}, {"text_idx": "#000230", "text": "Eble tiel aspektos la pretaj libroj \u2013 sed la enhavo ankorau\u0306 mankas."}, {"text_idx": "#000232", "text": "Libera Folio: Kiel funkcias la konkursoj?"}, {"text_idx": "#000234", "text": "\u2013 Kandidatig\u0302i \u2013 plej laste la 15-an de decembro \u2013 estas facile: tion oni faras plenigante formularon en nia retejo, tuj post kiam oni vidas konfirm-mesag\u0302on, kie trovig\u0302as ankau\u0306 els\u0302uteblaj versioj de la tradukotaj tekstoj. Mi poste kontaktos la kandidatojn por prezenti min, kaj klarigi, ke la tradukoj devas atingi min plej laste la 31-an de januaro. Ilin mi poste plusendos al la j\u0302urio.\nMi ne estas unu el la jug\u0302ontoj, kaj tiel ne gravas, ke mi scios, kiu kiun tradukon verkis. La jug\u0302ontoj \u2013 trihoma j\u0302urio, el kiu du estas Akademianoj \u2013 estos plene senpartiecaj, c\u0302ar mi forigos nomojn kaj similajn identigilojn. Simple estos tiel, ke gajnos la verkintoj de la plej bonaj tradukoj, c\u0302ar la jug\u0302ontoj ne havos aliajn informojn, kiuj povus influi la decidon, kion ni esperas anonci en februaro. Se tamen la j\u0302urio trovig\u0302os sub lavango da dokumentoj, la anoncon oni kompreneble devos, pro kialo tute festinda, prokrasti."}, {"text_idx": "#000235", "text": "\u2013 G\u0302is tiu stadio, la konkursoj estas kiel c\u0302iu alia: gajninton oni nomas kaj gratulas. Trovig\u0302as c\u0302e la niaj tamen plia dimensio: ni jam ac\u0302etis la traduk-rajtojn cele al eldonado, kaj kontraktos kun la gajnintoj por traduki la tutan libron. Se la gajnintoj sendos al ni g\u0302ustatempe manuskripton sufic\u0302e bonan por publikigado, ili ricevos ne nur proprajn ekzemplerojn, sed 500 britajn pundojn (proksimume 575 eu\u0306rojn) kiel dank-esprimon: por tradukistoj de Esperantaj libroj mi supozas tion eble nekonata fenomeno!"}, {"text_idx": "#000236", "text": "C\u0302u vi arang\u0302as la konkursojn unuafoje?"}, {"text_idx": "#000237", "text": "\u2013 Jes, tio estas tute nova afero c\u0302e ni. Se g\u0302i estos sukcesa, ni vers\u0302ajne g\u0302in ripetos."}, {"text_idx": "#000238", "text": "\u2013 Ni lanc\u0302is la konkursojn oficiale en la 15-a de novembro. Post du tagoj jam kandidatig\u0302is 16 diversaj homoj, do la tujaj rezultoj estis jam kontentigaj. Post tiam, aldonig\u0302is aliaj nomoj, tamen ne tiel rapide, kiel en la postlanc\u0302aj tagoj."}, {"text_idx": "#000239", "text": "Kiel vi ekhavis la ideon?"}, {"text_idx": "#000240", "text": "\u2013 G\u0302i kirlig\u0302is en la cerbo de unu el niaj estraranoj, Simone Davis, kiam s\u0302i kaj mi diskutis planojn por la estonteco. EAB jam plens\u0302topis la brec\u0302on en la Esperanta merkato por infanlibroj, do s\u0302ajnis sencohave bremseti tiun agadon kaj turni nian fokuson al alia brec\u0302o, kiun s\u0302i \u2013 legemulo nove alveninta en Esperantujon \u2013 certe konis: la manko de bonkvalitaj modernaj libroj, kiajn oni trovas vendataj en flughavenoj, stacidomoj, ktp. Ni decidis, do, pri la venontaj pas\u0302oj, sed konstatis problemon rilate la efektivigadon: kiuj tradukos? Kiel kapabli eldoni plurajn tiajn librojn en unu jaro?"}, {"text_idx": "#000241", "text": "\u2013 Traduki kaj poste eldoni libron postulas multe da tempo, kaj se ni sukcesus, ekzemple, eldoni kvin au\u0306 ses novajn librojn en c\u0302iu jaro, tio necesigus, ke en unu momento eble deko da tradukantoj prilaboru tekston. Tiun dekon tamen ni ne konas. Tiel naskig\u0302is la propono lanc\u0302i konkurson, en kiu ni kontraktos kun la gajninto por eldoni la tutan libron, kaj ec\u0302 proponi al la tradukinto iom da mono poste. La konkursoj kreos ligilon inter ni \u2013 kiuj serc\u0302as homojn pretajn kaj kapablajn traduki \u2013 kaj homojn g\u0302uste tiajn."}, {"text_idx": "#000242", "text": "\u2013 Tiu originala propono iom evoluis, kiam ni demandis nin: \u201dKion ni faras por flegi novan generacion de tradukistoj? Kion ni povus fari por krei tion?\u201d El tio naskig\u0302is la dua konkurso, kromnomita \u201dnova talento\u201d. Tiukaze ni proponas tekston pli simplan kaj malpli longan, kaj la konkurso estas malferma al c\u0302iuj, krom homoj jam tradukintaj en Esperanton libron pli ol 12 000 vortojn longan. Kun la gajninto de la konkurso ni kontraktos, same kiel en la c\u0302efa konkurso, sed kun diferenco: tiu homo ricevos ankau\u0306 ses unu-horajn virtualajn trejnsesiojn kun spertaj tradukistoj, kiujn pagos EAB."}, {"text_idx": "#000243", "text": "De kie venas la mono?"}, {"text_idx": "#000244", "text": "\u2013 El niaj enspezoj: c\u0302iuj kostoj por eldonado \u2013 granda prioritato por la nuna EAB \u2013 trovig\u0302as en nia bug\u0302eto. Tiaj\u0302ojn ni povas fari pro sag\u0302a decido farita en senmona epoko."}, {"text_idx": "#000245", "text": "\u2013 Antau\u0306 kvarona jarcento ni estis organizaj\u0302o senespere deficita, kaj forte dependa de membro-kotizoj en epoko de konstanta, jardekojn longa s\u0302rumpado de la membro-nombroj. Lau\u0306 perspektivo financa la estonteco tute ne s\u0302ajnis brila. Ni tamen havis nemoveblaj\u0302on: sidejon en Londono. G\u0302in ni vendis, kaj konstruaj\u0302on en alia parto de la lando luprenis. Pro sag\u0302aj investo-decidoj (kaj, necesas aldoni, kelkaj malavaraj testamentaj\u0302oj kaj donacoj intertempe) tiu sumo multoblig\u0302is dum la jaroj, kaj farig\u0302is la c\u0302efa fonto de niaj c\u0302iujaraj enspezoj. Nian nunan agadon, do, financis la vendo de (cetere kaduka) nemoveblaj\u0302o."}, {"text_idx": "#000246", "text": "Kiel vi elektis la verkojn?"}, {"text_idx": "#000247", "text": "\u2013 Simone Davis konas literaturon multe pli bone ol mi, kaj iam listigis dudekon da diversspecaj libroj, kiujn traduki kaj eldoni ni povus konsideri. Unu ni jam eldonis: la libron de la jaro en Britujo en 2004, La kurioza incidento de la hundo en la nokto. En s\u0302ia listo trovig\u0302is kaj Rebecca kaj Matilda. Tiujn du mi taksis eble uzindaj por la konkurso, kaj pro tio, ke negoci la kontraktojn estis facile, jen la rezulto: la unuaj provitaj estis tiuj akceptitaj!"}, {"text_idx": "#000248", "text": "C\u0302u vi supozas, ke gravas esti anglalingvano por bone traduki? C\u0302ar al aliaj lingvoj ja kutime tradukas denaskaj parolantoj de la cellingvo."}, {"text_idx": "#000249", "text": "\u2013 Oni ja devas traduki el la angla, sed tio estas nenio nova: estas c\u0302iutagaj\u0302o, ke profesiaj tradukistoj elangligas en sian denaskan lingvon. Pli gravaj estas la Esperanto-kapabloj. En la profesia mondo, ne lingvo-lerninto sed denaska parolanto tradukas en la cel-lingvon: niaj tradukistoj en Esperantujo devas strebi esti tiel bonaj en sia lingvo lernita. Granda defio, sed dum pli ol 130 jaroj pluraj el inter la esperantistaro aplombe plenumis la taskegon."}, {"text_idx": "#000250", "text": "La usona korbopilkisto Brittney Griner ludis profesie en Rusio kaj estis arestita en la Moskva flughaveno S\u0302eremetjevo komence de februaro, antau\u0306 la komenco de la grandskala invado de Ukrainio. En la bagag\u0302o de Griner estis trovitaj kartoc\u0302oj por elektronika cigaredo kun spuroj de has\u0302is\u0302a oleo."}, {"text_idx": "#000251", "text": "En Usono tuj aperis suspektoj, ke la aresto havas politikajn kialojn. En au\u0306gusto s\u0302i estis kondamnita al nau\u0306 jaroj en malliberejo pro kontrabando de drogoj."}, {"text_idx": "#000252", "text": "La mondkonata rusa armil-komercisto Viktor But, kiun Usono nun promesis liberigi inters\u0302ang\u0302e kontrau\u0306 Brittney Griner, longe log\u0302is en Belgio, sed en 2002 Interpol dissendis ordonon pri lia aresto, kaj li fug\u0302is al Rusio."}, {"text_idx": "#000253", "text": "Li fine estis arestita en Tajlando en marto 2008, post longa operaco de la usona kontrau\u0306droga agentejo DEA, kaj transdonita al Usono en 2010. Tie li estis kondamnita al 25 jaroj en malliberejo."}, {"text_idx": "#000254", "text": "Viktor But naskig\u0302is en soveta Tag\u0302ikio en 1967, poste studis en prestig\u0302a militista lingva instituto en Moskvo kaj estis sendita al Afriko kiel milita interpretisto. Post sia reveno li uzis la kaosan situacion lige kun la disfalo de Sovetio, malmultekoste luante kelkajn ekssovetiajn aviadilojn kaj dungante senlaborajn ekssovetiajn pilotojn."}, {"text_idx": "#000255", "text": "La aviadiloj estis poste uzataj por liveri enormajn kvantojn da armiloj al diversaj internaj militoj en Afriko. Poste lia komerca agado rapide vastig\u0302is, kaj li ig\u0302is unu el la plej konataj armil-komercistoj en la mondo."}, {"text_idx": "#000256", "text": "Viktor But krome estas esperantisto. La lingvon li lernis en Tag\u0302ikio, kie li komence de la 1980-aj jaroj estis membro de la Esperanto-klubo de la c\u0302efurbo Dus\u0302anbe."}, {"text_idx": "#000257", "text": "En rusia diskutforumo de esperantistoj en 2009 aperis informo de la veterana tag\u0302ikia esperantisto Firdau\u0306s S\u0302ukurov, lau\u0306 kiu la landa asocio de UEA en Tag\u0302ikio ec\u0302 skribis leteron al Viktor But, post kiam lia aresto ig\u0302is konata."}, {"text_idx": "#000258", "text": "En la letero la landa asocio de UEA skribas interalie: \"Ni tre volas, ke la vero rapide gajnu la superecon, Vi povu liberig\u0302i kaj reiri al via agado por la bono de la socio.\" La letero tamen fine neniam estis sendita al la mondfama esperantisto kaj armilkomercisto."}, {"text_idx": "#000259", "text": "La 8-an de decembro la usona prezidento Joe Biden anoncis, ke Brittney Griner jam estas en aviadilo kaj survoje hejmen. En Rusio Dmitrij Peskov, la gazetara sekretario de prezidento Vladimir Putin siavice anoncis, ke la aviadilo de Viktor But la vesperon de la 8-a de decembro surterig\u0302os en Moskvo."}, {"text_idx": "#000261", "text": "\u201dKomercisto de la morto\u201d estas esperantisto (2009)"}, {"text_idx": "#000262", "text": "La komitato de UEA kunvenis rete en sabato, la 3-a de decembro."}, {"text_idx": "#000263", "text": "La plej viglan diskuton dum la semajnfina komitata kunsido de UEA kau\u0306zis la sorto de la longe atendata nova retejo kaj administra sistemo de UEA, Akso. La preta solvo mendita de UEA devus esti liverita de TEJO jam antau\u0306 du jaroj, sed TEJO g\u0302is nun ne sukcesis prezenti ion, kion UEA pretas akcepti."}, {"text_idx": "#000264", "text": "La demando levig\u0302is, c\u0302ar al TEJO ekmankis mono por dau\u0306rigo de la laboro pri Akso post kiam montrig\u0302is ke TEJO c\u0302i-jare ne ricevas la administran subvencion de EU. Tiu devus financi grandan parton de la bug\u0302eto de la asocio. TEJO volas fini la laboron pri la projekto kaj transdoni la tuton al UEA, inkluzive de la respondeca oficisto, kies salajron TEJO ne plu povas pagi."}, {"text_idx": "#000265", "text": "La problemo estas, ke UEA ne volas transpreni la respondecon pri la retejo antau\u0306 ol g\u0302ia funkciado estos prezentita al la estraro. Tial la origina bug\u0302eto de UEA por 2023 ankau\u0306 ne enhavis financadon por plua prizorgo de Akso, kio tre zorgigis aktivulojn de TEJO."}, {"text_idx": "#000266", "text": "La prezidanto de UEA, Duncan Charters, diris, ke la estraro devos unue vidi la funkciadon de la sistemo:"}, {"text_idx": "#000267", "text": "\u2013 Ni prilaboris g\u0302in dum almenau\u0306 du jaroj, kaj la nuna situacio estas, ke ni ankorau\u0306 ne vidis la sistemon, kvankam ni ricevis certigojn, ke g\u0302i progresas kaj ke g\u0302i estos baldau\u0306 preta. Tamen la estraro ne vidis la rezultojn de tio, kaj pro tio ni estas meze de diskutado pri la estonteco. La c\u0302efa programisto Mia [Nordentoft] fakte devos dau\u0306re dej\u0302ori dum kvar monatoj, c\u0302ar ni devos doni antau\u0306averton, se ni maldungus s\u0302in. Do ni simple nun esploras, kiu estas la preciza stato de la afero."}, {"text_idx": "#000268", "text": "Efektive la programisto estas dungita ne de UEA sed de TEJO, kiu tamen ne plu havas monon por pagi la salajron. La respondeculo de TEJO pri la Akso-projekto, Tyron Surmon, atendis ke UEA transprenos la financadon post la jars\u0302ang\u0302o."}, {"text_idx": "#000269", "text": "\u2013 La informo, ke oni ne plu finance subtenos, estas novaj\u0302o. Mi petis plurfoje, en septembro, oktobro kaj laste pasintmonate, informon pri tio, kaj neniam ricevis konkretan respondon."}, {"text_idx": "#000270", "text": "Li atentigis, ke la afero povas kau\u0306zi grandajn problemojn al TEJO."}, {"text_idx": "#000271", "text": "\u2013 Se ni volus maldungi la c\u0302efprogramiston, ni devus tion fari kvar monatojn antau\u0306e. Do, se ni volus havi novan teknikiston en ni diru majo, ni devus fari la decidon nun, alikaze TEJO povus havi grandan financan perdon. Kaj kiel vi scias, la financa stato de TEJO estas tia, ke ni riskas bankroti, se ni ne bonorde faras tiajn decidojn."}, {"text_idx": "#000272", "text": "Lau\u0306 li la provlanc\u0302o de la nova sistemo, kiun la estraro de UEA volas vidi antau\u0306 ol transpreni la sistemon, povus okazi ankorau\u0306 antau\u0306 kristnasko."}, {"text_idx": "#000273", "text": "Fernando Maia, vicprezidanto de UEA, ne konsentis kun Tyron Surmon pri tio ke la komunikado estis mankohava."}, {"text_idx": "#000274", "text": "\u2013 Efektive TEJO proponis al UEA ke UEA akceptu limdaton por lanc\u0302i la tuton de Akso, kaj ni diris, ke ni ne povas akcepti lanc\u0302on sen vidi la tuton, c\u0302u ne? C\u0302ar tio, kion ni vidis, estis plene neplena, kaj tion ni diris al vi. TEJO indikis ke lanc\u0302o venos komence de novembro. Poste TEJO parolis nenion pri tio. Poste ni eksciis, ke povus esti fino de novembro. Venis fino de novembro kaj informo au\u0306 kontakto pri lanc\u0302o ne venis. Kaj nun ni eksciis, ke oni planas ekzemple por antau\u0306 kristnasko. Sed dau\u0306re ni estas plene neinformitaj pri la afero, do tial ne eblas plene respondi pri la estonteco de Akso."}, {"text_idx": "#000275", "text": "Tyron Surmon respondis, ke la manko de komunikado pri kiu li plendis, temis specife pri la estonteco de la dungokontrakto de la c\u0302efa programisto."}, {"text_idx": "#000276", "text": "\u2013 Ni diris jam en septembro, ke se UEA ekzemple volus ke alia teknikisto prizorgu Akson, oni devus jam fari tiun decidon en septembro. Ni havis plurajn retpos\u0302tajn komunikadojn pri tiu temo, kaj c\u0302ar ne vere venis respondo, mi havis la impreson, ke oni ne havas alternativan planon. Pro tio estas iom surprize ke ne venas io ajn pri tio."}, {"text_idx": "#000277", "text": "Lau\u0306 li, ne temus pri rekta subvencio de UEA al TEJO, se UEA transprenus la salajrokoston."}, {"text_idx": "#000278", "text": "\u2013 Ni finos niajn kontraktajn respondecojn, kio estas liveri la pretan sistemon. La problemo estas, ke kiel c\u0302iaj grandaj teknikaj projektoj, oni bezonas dau\u0306ran teknikan subtenanton. Kaj ankau\u0306 se oni volas novajn funkciojn, do iu devas prizorgi tion."}, {"text_idx": "#000279", "text": "Hans Becklin, komitatano A por TEJO, proponis amendon de la bug\u0302eto, por ke UEA pagu almenau\u0306 parton de la salajro de la programisto."}, {"text_idx": "#000280", "text": "\u2013 Neniu proponas, ke UEA pagu la tuton. Estos sistemo por ambau\u0306 organizaj\u0302oj. Sed finfari c\u0302i tiun projekton estas ege riske por TEJO, c\u0302ar TEJO havas je sia dispono ege ege malmultan kapitalon."}, {"text_idx": "#000281", "text": "Rube\u0301n Sa\u0301nchez, komitatano A por Argentino, demandis, kial en la bug\u0302eto denove mankas mono por eldono de Jarlibro:"}, {"text_idx": "#000282", "text": "\u2013 C\u0302u eblas uzi iom el la disponebla mono almenau\u0306 por eldoni Jarlibron en elektronika formo, kiel pdf, c\u0302ar mi vidas ke la nova sistemo postulos multe da tempo por ekfunkcii?"}, {"text_idx": "#000283", "text": "Lau\u0306 prezidanto Duncan Charters la demando pri tio, c\u0302u anstatau\u0306 la Jarlibro UEA eldonu c\u0302iun trian jaron almanakon, estas \"aktuala diskuto\" en la estraro. La afero prokrastig\u0302is, c\u0302ar oni atendis ke g\u0302i estos solvita de Akso, kiu lau\u0306 la originala plano devas au\u0306tomate produkti prespretan jarlibron."}, {"text_idx": "#000284", "text": "\u2013 Tio teorie eblas, sed g\u0302uste tio apartenus al la eldonaj funkcioj, do ni devus aldone investi, kaj ni devus havi laborfortojn. En la nunaj kondic\u0302oj tio estus ege komplika, diris g\u0302enerala direktoro Martin Scha\u0308ffer."}, {"text_idx": "#000285", "text": "Alexsandro Cesa\u0301rio, komitatano B el Brazilo, ne subtenis la ideon grandigi la bug\u0302etitan deficiton de UEA per aldonaj elspezoj por programista salajro:"}, {"text_idx": "#000286", "text": "\u2013 Estas granda problemo, c\u0302ar temas pri projekto, kiu jam okazas de tri jaroj, kaj UEA jam elspezis preskau\u0306 cent mil eu\u0306rojn, kaj ni vidas preskau\u0306 nenion, kaj la aferoj ne bone disvolvig\u0302as."}, {"text_idx": "#000287", "text": "Li miris pri la ideo dungi apartan programiston por prizorgi komputilan sistemon kiu devus malpliigi la bezonon de dungitoj."}, {"text_idx": "#000288", "text": "\u2013 UEA reduktis sian laborforton por redukti la deficiton. Se ni nun konsideras kontrakti plentempe dum monatoj au\u0306 jaroj novan funkciulon kiel programiston, tio ne estas afero kiun ni povas akcepti, c\u0302ar tio certe alportos al UEA novan deficiton."}, {"text_idx": "#000289", "text": "Hans Becklin opiniis, ke lia propono pri aldono de 18 000 eu\u0306roj al la bug\u0302eto por pagi programistan salajron estas necesa por ke la jam investita mono ne estu forj\u0302etita."}, {"text_idx": "#000290", "text": "\u2013 Lau\u0306 mia kompreno la estraro de TEJO pretas pagi la alian duonon, por ke ni vere havu plentempulon. Se tio montrig\u0302os troa investo, oni povos modifi, sed ni maldungis kaj preskau\u0306 likvidis la tutan Centran Oficejon, supozante ke venos teknologia revolucio al UEA. Sen la finfaro de tiu c\u0302i sistemo tio ne okazos. Kompare kun la jamaj investoj en Akson, kiuj superas 70 000 eu\u0306rojn, mi kredas ke 18 000 estas tre, tre malmulte."}, {"text_idx": "#000291", "text": "Por financi la aldonan elspezon Becklin proponis altigi la bug\u0302etan deficiton al 49 000 eu\u0306roj, redukti la estrarajn vojag\u0302kostojn je 1 000 eu\u0306roj kaj g\u0302ustigi la prognozon pri la membraro en pli optimisma kaj lau\u0306 li pli realisma direkto."}, {"text_idx": "#000292", "text": "Vicprezidanto Fernando Maia atentigis ke la vojag\u0302kostoj de la estraro jam estas tre malaltaj. La prognozon pri la membraro li ne volis s\u0302ang\u0302i, kaj li krome protestis kontrau\u0306 la vorto \u201dstagni\u201d, kiun Becklin uzis pri la membrara prognozo de UEA, kompare kun la lastatempa kresko en la membraro de TEJO:"}, {"text_idx": "#000293", "text": "\u2013 UEA ne stagnas, kaj ankau\u0306 TEJO ne kreskas per la forto de la naturo. Estas klopodo de UEA rejunigi sian membraron, UEA aktive atentas pri junaj membroj kaj varbas ilin. C\u0302irkau\u0306 200 membroj de TEJO venis per la kurso por hispanparolantoj de la Amerika komisiono, Maia diris."}, {"text_idx": "#000294", "text": "Lau\u0306 li malgranda membronombro de TEJO longe estis granda problemo por UEA, interalie c\u0302ar oni volis, ke la revuo Kontakto atingu pli da legantoj."}, {"text_idx": "#000295", "text": "\u2013 Libera Folio uzis tiun terminon \u201dTEJO kreskas, UEA stagnas\u201d, sed tio montris grandan malscion de la homoj en Libera Folio, c\u0302ar estas strategia celo de UEA rejunigi sian membraron kaj subteni TEJO-n. Do ni faras tion kun granda g\u0302ojo. Nia celo estas, ke TEJO atingu en Eu\u0306ropo 5 000 membrojn. Do UEA laboras por tio, kaj tiamaniere vi vidos ke UEA kaj TEJO kreskos kune."}, {"text_idx": "#000296", "text": "Michael Boris Mandirola, komitatano A por Francio kaj prezidinto de TEJO, argumentis ke ajna kompleksa komputila sistemo bezonas dau\u0306ran prizorgadon."}, {"text_idx": "#000297", "text": "\u2013 Oni devas akcepti, ke se oni volas teknikan sistemon, tiu teknika sistemo havas prizorganton kaj tiu prizorganto havas kostojn. Tio ne estas specifa afero por Akso."}, {"text_idx": "#000298", "text": "Estrarano Amri Wandel principe konsentis, sed ne volis s\u0302ang\u0302i la proponatan bug\u0302eton, c\u0302ar la tuta afero pri Akso lau\u0306 li ankorau\u0306 ne estas sufic\u0302e klara."}, {"text_idx": "#000299", "text": "\u2013 Mi au\u0306das kun iom da maltrankvilo tiujn asertojn. Certe c\u0302iuj parolantoj flanke de TEJO pravas, ke estas bezonata komputila sistemo. Aliflanke UEA ne povas kvazau\u0306 subskribi blankan c\u0302ekon."}, {"text_idx": "#000300", "text": "Wandel atentigis, ke la sistemo en la nun proponata formo ne s\u0302ajnas plenumi c\u0302iujn bezonatajn taskojn:"}, {"text_idx": "#000301", "text": "\u2013 Mi absolute subtenas tion, kion oni diris pri la Jarlibro. Kial ni ankorau\u0306 ne faris pas\u0302on eble estas, c\u0302ar la solvo lau\u0306promese devis esti antau\u0306 la sojlo de nia pordo. Do tiu Akso, kiu estas jam du jarojn atendata, solvus la aferon preskau\u0306 au\u0306tomate, se g\u0302i estas tiel bona kiel oni promesas."}, {"text_idx": "#000302", "text": "Hans Becklin ne konsentis kun Amri Wandel pri tio, ke la bug\u0302eto proponata de la estraro estis bone pripensita:"}, {"text_idx": "#000303", "text": "\u2013 La estraro ne enmetis en c\u0302i tiun bug\u0302eton la lanc\u0302on kaj plutenadon de tiu longe sopirata programo kaj sistemo. Do, por mi la ideo, ke la bug\u0302eto estas bone pripensita, eble estas g\u0302usta pri pluraj punktoj, sed au\u0306 oni mensogas pri la deziro financi c\u0302i tion, au\u0306 oni ne pripensis la nunan formon de la bug\u0302eto. Iu ajn el tio estas neakceptebla por mi persone kaj por TEJO."}, {"text_idx": "#000304", "text": "Fine de la longa diskuto la sang\u0302o de la bug\u0302eto proponita de Hans Becklin iom surprize estis akceptita per 15 jesaj voc\u0302oj, 10 neaj voc\u0302oj kaj 7 sindetenoj. Sekve al la bug\u0302eto de UEA estis aldonitaj 18 000 eu\u0306roj por salajro de programisto, kaj la bug\u0302etita deficito por 2023 ig\u0302is 49 000 eu\u0306roj."}, {"text_idx": "#000305", "text": "\u2013 Nun la pilko estas en la kortoduono de TEJO, nun estas sufic\u0302aj rimedoj en la bug\u0302eto. Sed tio ne devigas UEA al io, UEA rajtas esti postulema kaj atendi baldau\u0306an novaj\u0302on de nia estraro, Hans Becklin komentis post la decido."}, {"text_idx": "#000306", "text": "Por la cetero, la bug\u0302eto de UEA enhavas malmultajn surprizojn. La kostoj de la domo en Nieuwe Binnenweg 176 en g\u0302i estas duonigitaj kompare kun 2022, c\u0302ar oni atendas, ke iam meze de la jaro la domo estos vendita. Tamen pri tio ankorau\u0306 mankas certeco. La bug\u0302eto de la libroservo restas tute sens\u0302ang\u0302a, kio s\u0302ajnas indiki, ke dau\u0306re mankas klareco pri la kondic\u0302oj, lau\u0306 kiuj la libroservo povos esti transdonita al ekstera prizorganto."}, {"text_idx": "#000307", "text": "UEA ne kontentas pri sia nova retejo (2022)\nNova retejo de UEA eble aperos en septembro (2022)\nUEA jam pagis 70 000 eu\u0306rojn por nova retejo (2020)\nUEA promesas novan retejon ene de kelkaj monatoj (2018)\nUEA komencas renovigon de sia retejo (2017)\nKomitato akceptis elspezon de 100.000 eu\u0306roj por retejo (2013)"}]